**NÁRODNÁ RADA SLOVENSKEJ REPUBLIKY**

**VI. volebné obdobie**

**Návrh**

**zákon**

z ... 2015,

**o majetkových priznaniach niektorých verejných činiteľov a o zmene a doplnení niektorých zákonov**

Národná rada Slovenskej republiky sa uzniesla na tomto zákone:

**Čl. I**

§ 1

Predmet úpravy

Tento zákon upravuje

a) povinnosti niektorých verejných činiteľov súvisiace s podávaním majetkového priznania a uvádzaním vymedzených údajov,

b) náležitosti majetkového priznania podávaného niektorými verejnými činiteľmi a podmienky zverejňovania jeho obsahu,

b) zodpovednosť niektorých verejných činiteľov za nesplnenie alebo porušenie povinností ustanovených týmto zákonom vrátane sankcií, ktoré sa niektorým verejným činiteľom za také nesplnenie alebo porušenie povinností ukladajú.

§ 2

Pôsobnosť zákona

(1) Tento zákon sa vzťahuje na funkcie

a) sudcov,

b) prokurátorov,

c) právnych čakateľov prokuratúry,

d) policajtov,[[1]](#footnote-2))

e) colníkov,[[2]](#footnote-3))

f) nadriadených príslušníkov Hasičského a záchranného zboru a Horskej záchrannej služby,[[3]](#footnote-4))

g) niektorých veliteľov,[[4]](#footnote-5))

h) vedúcich štátnych zamestnancov,[[5]](#footnote-6))

i) štátnych zamestnancov[[6]](#footnote-7)) určených príslušným vedúcim štátnym zamestnancom,

j) vedúcich zamestnancov, ktorí vykonávajú funkciu štatutárneho orgánu u zamestnávateľa uvedeného v osobitnom zákone,[[7]](#footnote-8))

k) zamestnancov podľa osobitného zákona[[8]](#footnote-9)) určených príslušným vedúcim zamestnancom podľa písm. j),

(2) Verejným činiteľom je na účely tohto zákona každý, kto vykonáva funkciu uvedenú v odseku 1.

§ 3

Majetkové priznanie

(1) Verejný činiteľ je povinný do 30 dní od ujatia sa výkonu funkcie alebo vzniku služobného pomeru, a počas výkonu funkcie alebo trvania služobného pomeru do 30. apríla každého kalendárneho roka podať majetkové priznanie podľa stavu k 31. decembru predchádzajúceho kalendárneho roka na tlačive, ktorého vzor je uvedený v prílohe č. 1.

(2) Povinnosť podať majetkové priznanie podľa odseku 1 je splnená aj vtedy, ak bolo majetkové priznanie podané elektronickými prostriedkami a verejný činiteľ písomne oznámil podanie majetkového priznania týmto spôsobom orgánu, ktorému sa podávajú majetkové priznania podľa § 4 ods. 1 do 30. apríla príslušného kalendárneho roka.

(3) Ak verejný činiteľ podal majetkové priznanie oboma spôsobmi uvedenými v odsekoch 1 a 2, rozhodujúci je obsah majetkového priznania, ktoré bolo podané neskoršie, najneskôr však do 30. apríla príslušného kalendárneho roka.

(4) Majetkové priznanie obsahuje údaje o majetkových pomeroch verejného činiteľa. Majetkovými pomermi sa rozumejú údaje o

a) právnom dôvode a o dátume nadobudnutia nehnuteľného majetku a cene jeho obstarania, pri bezodplatnom nadobudnutí o cene podľa osobitného predpisu,[[9]](#footnote-10)) s uvedením druhu nehnuteľného majetku, katastrálneho územia a podielu,

b) každej hnuteľnej veci, ktorej hodnota presahuje 10 000 eur, právny dôvod a dátum nadobudnutia tejto veci, cenu obstarania, pri vlastnom zhotovení výdavky na zhotovenie, pri bezodplatnom nadobudnutí cenu obvyklú,

c) každom majetkovom práve a inej majetkovej hodnote, ktorej hodnota presahuje 10 000 eur, právny dôvod a dátum nadobudnutia tohto majetkového práva alebo inej majetkovej hodnoty, pri odplatnom prevode cenu obstarania, pri bezodplatnom nadobudnutí cenu obvyklú,

d) existencii záväzku, ak jeho predmetom je peňažné plnenie v hodnote nad 10 000 eur,

e) príjmoch, vrátane paušálnych náhrad dosiahnutých v uplynulom kalendárnom roku za výkon funkcie verejného činiteľa a za výkon iných funkcií, zamestnaní a činností, ktoré verejný činiteľ v uvedenom období vykonával, ako aj ďalšie príjmy, ktoré sa uvádzajú v daňovom priznaní a ostatné finančné príjmy, ktoré podliehajú dani z príjmov, ak sú vyššie ako 100 eur ročne,

f) dare, inej výhode alebo sume finančného daru spolu s menom, priezviskom a adresou trvalého bydliska alebo obchodným menom a adresou sídla darcu alebo osoby, ktorá výhodu poskytla, a ktorý prijal verejný činiteľ v roku, za ktorý sa majetkové priznanie podáva, ak hodnota darov alebo iných výhod od jedného darcu alebo hodnota jedného daru presiahne 4 000 eur.

(5) Verejný činiteľ uvedie v majetkovom priznaní aj majetkové pomery svojho neplnoletého dieťaťa a manžela, ktorý s ním žije v domácnosti, a to aj vtedy, ak manželia uzavreli dohodu o zúžení alebo rozšírení zákonom určeného rozsahu bezpodielového spoluvlastníctva alebo o správe spoločného majetku. Ak manželia uzavreli dohodu o zúžení alebo rozšírení zákonom určeného rozsahu bezpodielového spoluvlastníctva alebo o správe spoločného majetku, verejný činiteľ uvádza majetkové pomery svojho manžela v majetkovom priznaní oddelene od svojich majetkových pomerov.

(6) K majetkovému priznaniu priloží verejný činiteľ kópiu

a) podaného daňového priznania k dani z príjmov fyzických osôb za predchádzajúci kalendárny rok, alebo

b) iný doklad vydávaný na daňové účely obsahujúci sumu príjmov, ktoré verejný funkcionár získal za predchádzajúci kalendárny rok.

§ 4

Podávanie a zverejňovanie majetkového priznania

(1) Majetkové priznanie podľa § 3 ods. 1 podáva

a) sudca Súdnej rade Slovenskej republiky,

b) prokurátor a právny čakateľ prokuratúry Generálnej prokuratúre Slovenskej republiky,

c) verejný činiteľ uvedený v § 2 ods. 1 písm. d) až k) Ministerstvu vnútra Slovenskej republiky.

(2) Orgán, ktorému sa podávajú majetkové priznania podľa odseku 1 (ďalej len „dohliadajúci orgán“) je povinný zabezpečiť uchovávanie majetkových priznaní po dobu najmenej 50 rokov. Údaje z majetkových priznaní

a) vyhodnocuje,

b) písomne oznamuje službe finančnej polície Policajného zboru pri dôvodnom podozrení, že majetok verejného činiteľa bol nadobudnutý z nelegálnych príjmov,[[10]](#footnote-11))

c) poskytuje orgánom uvedeným v § 6 ods. 3 písm. c) a d), ak o tieto údaje požiadajú v súvislosti s výkonom ich pôsobnosti,

d) poskytuje iným orgánom verejnej moci na účely trestného konania alebo konania podľa osobitného zákona.[[11]](#footnote-12))

(3) Ak verejný činiteľ podal v kalendárnom roku majetkové priznanie, nie je povinný ho podať opätovne v prípade ujatia sa výkonu inej funkcie alebo vzniku iného služobného pomeru uvedených v § 2 ods. 1.

(4) Ak príjmy, ďalšie príjmy alebo ostatné finančné príjmy podľa § 3 ods. 4 písm. e) verejného činiteľa uvedené v majetkovom priznaní dosahujú aspoň výšku príjmov poslanca Národnej rady Slovenskej republiky z verejnej funkcie za predchádzajúci kalendárny rok, dohliadajúci orgán je povinný zabezpečiť zverejnenie majetkového priznania na voľne prístupnej webovej stránke v súlade s ochranou osobných údajov podľa osobitného zákona,[[12]](#footnote-13)) a to každoročne do 30. júna za predchádzajúci kalendárny rok. Zverejňovanie údajov uvedených v § 3 ods. 4 nie je ochranou osobných údajov dotknuté.

§ 5

Konanie vo veci majetkového priznania

(1) Konanie vo veci majetkového priznania vykonáva dohliadajúci orgán príslušný podľa § 4 ods. 1.

(2) Dohliadajúci orgán začne konanie

a) z vlastnej iniciatívy, ak jeho zistenia nasvedčujú tomu, že verejný činiteľ nepodal majetkové priznanie v lehote ustanovenej týmto zákonom alebo v majetkovom priznaní uviedol neúplné alebo nepravdivé údaje, alebo

b) na základe riadne odôvodneného podnetu, z ktorého je zrejmé, kto ho podáva, ktorého verejného činiteľa sa týka, a čo sa namieta.

(3) Ak sa konanie začína na podnet, dňom začatia konania je deň doručenia podnetu dohliadajúcemu orgánu príslušnému podľa § 4 ods. 1. Ak sa konanie začína z vlastnej iniciatívy dohliadajúceho orgánu, konanie je začaté dňom, keď dohliadajúci orgán urobil prvý úkon voči verejnému činiteľovi, proti ktorému sa vedie konanie.

(4) Dohliadajúci orgán umožní verejnému činiteľovi, proti ktorému sa vedie konanie, aby sa ku konaniu vyjadril; ak je to potrebné, vykoná dokazovanie.

§ 6

(1) Ak sa v konaní nepreukázalo, že verejný činiteľ nesplnil alebo porušil povinnosť ustanovenú týmto zákonom, dohliadajúci orgán rozhodne o zastavení konania.

(2) Ak sa v konaní preukázalo, že verejný činiteľ nepodal majetkové priznanie v lehote ustanovenej týmto zákonom alebo v majetkovom priznaní uviedol neúplné alebo nepravdivé údaje, rozhodnutie obsahuje výrok, v ktorom sa uvedie, v čom je konanie alebo opomenutie verejného činiteľa v rozpore s týmto zákonom, odôvodnenie a poučenie o opravnom prostriedku. Rozhodnutie obsahuje aj povinnosť zaplatiť pokutu.

(3) Dohliadajúci orgán rozhodne vo veci do 120 dní odo dňa začatia konania. Toto rozhodnutie doručí

a) verejnému činiteľovi, proti ktorému konanie smeruje,

b) tomu, na čí podnet sa koná (ďalej len „oznamovateľ“),

c) príslušnému predsedovi súdu, ak sa konanie týka sudcu,

d) príslušnému služobnému úradu, ak sa konanie týka verejného činiteľa uvedeného v § 2 ods. 1 písm. b) až k).

(4) Ak dohliadajúci orgán porušil povinnosť podľa odseku 3 tým, že nevydal rozhodnutie, predpokladá sa, že vydal rozhodnutie, ktorým rozhodol o zastavení konania. Za deň doručenia rozhodnutia sa v tomto prípade považuje tretí deň od uplynutia lehoty na rozhodnutie vo veci.

(5) Rozhodnutie obsahuje osobné údaje verejného činiteľa v rozsahu titul, meno, priezvisko, adresa trvalého bydliska a funkcia.

§ 7

Ukladanie pokút

(1) Pokutu ukladá dohliadajúci orgán

a) v sume zodpovedajúcej mesačnému platu verejného činiteľa, ak ide o porušenie povinnosti podať majetkové priznanie v lehote ustanovenej týmto zákonom,

b) v sume zodpovedajúcej trojnásobku mesačného platu verejného činiteľa, ak verejný činiteľ uvedie v majetkovom priznaní neúplné alebo nepravdivé údaje.

(2) Pokutu podľa odseku 1 možno uložiť aj opakovane, a to za každých 180 dní od právoplatnosti rozhodnutia, ak verejný činiteľ do 180 dní od právoplatnosti tohto rozhodnutia neurobil žiadne úkony smerujúce k náprave protiprávneho stavuokrem prípadov, kedy verejný činiteľ nemôže odstrániť protiprávny stav z vážnych dôvodov, ktoré posúdi dohliadajúci orgán.

(3) Výnos z pokút zaplatených verejnými činiteľmi je príjmom štátneho rozpočtu.

§ 8

Opravný prostriedok

Proti rozhodnutiu dohliadajúceho orgánu môže verejný činiteľ a oznamovateľ podať opravný prostriedok podľa tretej hlavy piatej časti Občianskeho súdneho poriadku.

§ 9

(1) Právoplatné rozhodnutie, ktorým bola verejnému činiteľovi uložená pokuta podľa § 7 ods. 1, predstavuje

a) disciplinárne previnenie verejného činiteľa uvedeného v § 2 ods. 1 písm. a) až c),

b) porušenie služobnej povinnosti verejného činiteľa uvedeného v § 2 ods. 1 písm. d) a e),

c) služobné previnenie verejného činiteľa uvedeného v § 2 ods. 1 písm. f),

d) porušenie základnej povinnosti verejného činiteľa uvedeného v § 2 ods. 1 písm. g),

e) porušenie služobnej disciplíny verejného činiteľa uvedeného v § 2 ods. 1 písm. h) až k).

(2) Právoplatné rozhodnutie, ktorým bola verejnému činiteľovi uložená opätovná pokuta podľa § 7 ods. 1 alebo pokuta podľa § 7 ods. 2 predstavuje

a) závažné disciplinárne previnenie verejného činiteľa uvedeného v § 2 ods. 1 písm. a) až e),

b) závažné služobné previnenie verejného činiteľa uvedeného v § 2 ods. 1 písm. f),

c) závažný spôsob porušenia základnej povinnosti verejného činiteľa uvedeného v § 2 ods. 1 písm. g),

d) závažné porušenie služobnej disciplíny verejného činiteľa uvedeného v § 2 ods. 1 písm. h) až k).

§ 10

Spoločné ustanovenia

(1) Orgány verejnej moci a právnické osoby sú povinné poskytnúť súčinnosť dohliadajúcim orgánom pri plnení ich úloh, ktoré súvisia s konaním vo veci majetkového priznania.

(2) Na účely tohto zákona sa mesačným platom verejného činiteľa rozumie jedna dvanástina z jeho ročného príjmu za predchádzajúci kalendárny rok za výkon funkcie uvedenej v § 2 ods. 1.

(3) V prípade, ak mesačný plat verejného činiteľa, voči ktorému vedie konanie dohliadajúci orgán je nižší ako priemerná mesačná nominálna mzda v hospodárstve Slovenskej republiky za predchádzajúci kalendárny rok, pri výpočte sumy podľa § 6 ods. 2 sa za mesačný plat považuje priemerná nominálna mesačná mzda v hospodárstve Slovenskej republiky za uplynulý kalendárny rok.

(4) Verejných činiteľov podľa § 2 ods. 1 písm. i) a k) určí vnútorným predpisom vedúci štátny zamestnanec a vedúci zamestnanec najneskôr do 31. januára kalendárneho roku, v ktorom verejní činitelia podávajú majetkové priznanie podľa tohto zákona.

(5) Ak tento zákon neustanovuje inak, na konanie vo veci majetkového priznania sa primerane vzťahujú všeobecné predpisy o správnom konaní.[[13]](#footnote-14))

§ 11

Prechodné a záverečné ustanovenia

Majetkové priznania verejných činiteľov za rok 2015 sa podávajú podľa tohto zákona.

Príloha č. 1 znie:

Príloha č. 1 k zákonu č. ...../2015 Z. z. o majetkových priznaniach niektorých verejných činiteľov a o zmene a doplnení niektorých zákonov.

**MAJETKOVÉ PRIZNANIE VEREJNÉHO ČINITEĽA**

**podľa zákona č. ...../2015 Z. z. o majetkových priznaniach niektorých verejných činiteľov a o zmene a doplnení niektorých zákonov**

1. **Oddiel**

**Údaje o verejnom činiteľovi**

|  |  |  |  |  |  |
| --- | --- | --- | --- | --- | --- |
| **Priezvisko:** |  | **Organizačné zaradenie verejného činiteľa:** |  |  |  |
|  |  |  |  |  |  |
| **Meno:** |  | **Služobný úrad:** |  |  |  |
|  |  |  |  |  |  |
| **Titul:** |  | **Orgán prijímajúci majetkové priznanie:** |  |  |  |
|  |  |  |  |  |  |

1. **Oddiel**

**Majetkové pomery**

a) Údaje o majetkových pomeroch týkajúcich sa nehnuteľností podľa § 3 ods. 4 písm. a)

|  |  |  |  |  |  |  |  |
| --- | --- | --- | --- | --- | --- | --- | --- |
| **č.** | **Popis majetku** | **Druh majetku** | **Katastrálne územie** | **Podiel na majetku** | **Právny dôvod nadobudnutia** | **Dátum nadobudnutia** | **Obstarávacia cena (obstarávacia cena podľa osobitného predpisu[[14]](#footnote-15))** |
| 1. |  |  |  |  |  |  |  |
| 2. |  |  |  |  |  |  |  |

b) Údaje o majetkových pomeroch týkajúcich sa hnuteľných vecí podľa § 3 ods. 4 písm. b), ktorých hodnota presahuje 10 000 eur

|  |  |  |  |  |  |
| --- | --- | --- | --- | --- | --- |
| **č.** | **Popis majetku** | **Právny dôvod nadobudnutia** | **Dátum nadobudnutia** | **Obstarávacia cena** | **Výdavky na zhotovenie (vlastné zhotovenie) / obvyklá cena (bezodplatné nadobudnutie)** |
| 1. |  |  |  |  |  |
| 2. |  |  |  |  |  |

c) Údaje o majetkových pomeroch týkajúcich sa majetkových práv alebo hodnôt podľa § 3 ods. 4 písm. c), ktorých hodnota presahuje 10 000 eur

|  |  |  |  |  |
| --- | --- | --- | --- | --- |
| **č.** | **Popis majetkového práva alebo majetkovej hodnoty** | **Právny dôvod nadobudnutia** | **Dátum nadobudnutia** | **Cena obstarania / obvyklá cena (bezodplatný prevod)** |
| 1. |  |  |  |  |
| 2. |  |  |  |  |

d) Údaje o záväzkoch podľa § 3 ods. 4 písm. d), ktorých hodnota presahuje 10 000 eur

|  |  |  |  |
| --- | --- | --- | --- |
| **č.** | **Popis záväzku** | **Právny dôvod** | **Dátum vzniku záväzku** |
| 1. |  |  |  |
| 2. |  |  |  |

e) Údaje o príjmoch podľa § 3 ods. 4 písm. e)

|  |  |  |  |
| --- | --- | --- | --- |
| **č.** | **Popis príjmu (príjem vrátane paušálnych náhrad, ostatné finančné príjmy vyššie ako 100 eur/rok, ak takéto príjmy podliehajú dani z príjmov)** | **Druh funkcie, ktorá je zdrojom príjmu** | **Výška príjmu** |
| 1. |  |  |  |
| 2. |  |  |  |

f) Údaje o daroch a iných výhodách, ktorých hodnota presahuje 4 000 eur podľa § 3 ods. 4 písm. f)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **č.** | **Popis daru, inej výhody** | **Meno a priezvisko (obchodné meno) darcu / osoby, ktorá poskytla výhodu** | **Adresa trvalého bydliska (adresa sídla) darcu / osoby, ktorá poskytla výhodu** | **Suma finančného daru / cena daru alebo výška finančnej výhody** |  |  |  |  |
| 1. |  |  |  |  |  |  |  |  |
| 2. |  |  |  |  |  |  |  |  |

\* výpočet poradových čísiel jednotlivých majetkových pomerov v II. oddiele, písmenách a) až f) tohto vzoru, je uvedený príkladmo. V prípade potreby verejný činiteľ doplní ďalšiu stranu k tomuto majetkovému priznaniu spôsobom, že na jej začiatku ju označí hlavičku tabuľky konkrétneho písmena, v číslovaní ktorého pokračuje z predchádzajúcej strany a pokračuje v ďalšom uvádzaní údajov o majetkových pomeroch. Po skončení takéhoto označovania a uvádzania údajov plynule pokračuje v nadväzujúcom označovaní svojich majetkových pomerov podľa písmen II. oddielu tohto vzoru.

|  |
| --- |
|  |

1. **Oddiel**

**Vyhlásenie verejného činiteľa**

Čestne vyhlasujem, že všetky údaje uvedené v majetkovom priznaní sú pravdivé a správne a som si vedomý právnych následkov uvedenia nesprávnych alebo neúplných údajov v majetkovom priznaní.

V ......................................, dňa ......................................

|  |  |  |  |
| --- | --- | --- | --- |
|  |  |  | podpis verejného činiteľa |

**Čl. II**

Zákon č. 73/1998 Z. z. o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže Slovenskej republiky a Železničnej polície v znení zákona č. 58/1999 Z. z., zákona č. 181/1999 Z. z., zákona č. 356/1999 Z. z., zákona č. 224/2000 Z. z., zákona č. 464/2000 Z. z., zákona č. 241/2001 Z. z., zákona č. 98/2002 Z. z., zákona č. 328/2002 Z. z., zákona č. 422/2002 Z. z., zákona č. 659/2002 Z. z., zákona č. 212/2003 Z. z., zákona č. 178/2004 Z. z., zákona č. 201/2004 Z. z., zákona č. 365/2004 Z. z., zákona č. 382/2004 Z. z., zákona č. 727/2004 Z. z., zákona č. 732/2004 Z. z., zákona č. 69/2005 Z. z., zákona č. 623/2005 Z. z., zákona č. 342/2007 Z. z., zákona č. 513/2007 Z. z., zákona č. 61/2008 Z. z., zákona č. 278/2008 Z. z., zákona č. 445/2008 Z. z., zákona č. 491/2008 Z. z., zákona č. 70/2009 Z. z., zákona č. 60/2010 Z. z., zákona č. 151/2010 Z. z., zákona č. 543/2010 Z. z., zákona č. 547/2010 Z. z., zákona č. 48/2011 Z. z., zákona č. 79/2012 Z. z., zákona č. 345/2012 Z. z., zákona č. 361/2012 Z. z., zákona č. 80/2013 Z. z., zákona č. 462/2013 Z. z. a zákona č. 307/2014 z. z. sa mení a dopĺňa takto:

**1.** § 48a vrátane nadpisu znie:

„48a

Majetkové priznanie

Povinnosti policajta týkajúce sa podávania majetkového priznania vrátane zodpovednosti za nesplnenie týchto povinností upravuje osobitný zákon.13b)“.

Poznámka pod čiarou k odkazu 13b) znie:

„13b) Zákon č. ...../2015 Z. z. o majetkových priznaniach niektorých verejných činiteľov a o zmene a doplnení niektorých zákonov.“.

**2.** Poznámka pod čiarou k odkazu 13c) sa vypúšťa.

**Čl. III**

Zákon č. 200/1998 Z. z. o štátnej službe colníkov a o zmene a doplnení niektorých ďalších zákonov v znení zákona č. 54/1999 Z. z., zákona č. 337/1999 Z. z., zákona č. 417/2000 Z. z., zákona č. 328/2002 Z. z., zákona č. 664/2002 Z. z., zákona č. 251/2003 Z. z., zákona č. 464/2003 Z. z., zákona č. 365/2004 Z. z., zákona č. 382/2004 Z. z., zákona č. 652/2004 Z. z., zákona č. 732/2004 Z. z., zákona č. 258/2005 Z. z., zákona č. 518/2005 Z. z., zákona č. 623/2005 Z. z., zákona č. 330/2007 Z. z., zákona č. 537/2007 Z. z., zákona č. 166/2008 Z. z., zákona č. 465/2008 Z. z., zákona č. 583/2008 Z. z., zákona č. 305/2009 Z. z., zákona č. 465/2009 Z. z., zákona č. 151/2010 Z. z., zákona č. 543/2010 Z. z., zákona č. 48/2011 Z. z., zákona č. 389/2011 Z. z., zákona č. 546/2011 Z. z., zákona č. 69/2012 Z. z., zákona č. 441/2012 Z. z., zákona č. 462/2013 Z. z. a zákona č. 307/2014 Z. z. sa mení a dopĺňa takto:

**1.** § 44a vrátane nadpisu znie:

„44a

Majetkové priznanie

Povinnosti colníka týkajúce sa podávania majetkového priznania vrátane zodpovednosti za nesplnenie týchto povinností upravuje osobitný zákon.14a)“.

Poznámka pod čiarou k odkazu 14a) znie:

„14a) Zákon č. ...../2015 Z. z. o majetkových priznaniach niektorých verejných činiteľov a o zmene a doplnení niektorých zákonov.“.

**2.** Poznámky pod čiarou k odkazom 14b) a 14c) sa vypúšťajú.

**Čl. IV**

Zákon č. 385/2000 Z. z. o sudcoch a prísediacich a o zmene a doplnení niektorých zákonov v znení zákona č. 185/2002 Z. z., zákona č. 670/2002 Z. z., zákona č. 426/2003 Z. z., zákona č. 458/2003 Z. z., zákona č. 462/2003 Z. z., zákona č. 505/2003 Z. z., zákona č. 514/2003 Z. z., zákona č. 548/2003 Z. z., zákona č. 267/2004 Z. z., zákona č. 403/2004 Z. z., zákona č. 530/2004 Z. z., zákona č. 586/2004 Z. z., zákona č. 609/2004 Z. z., zákona č. 757/2004 Z. z., zákona č. 122/2005 Z. z., zákona č. 622/2005 Z. z., nálezu Ústavného súdu Slovenskej republiky č. 15/2008 Z. z., zákona č. 517/2008 Z. z., zákona č. 520/2008 Z. z., zákona č. 59/2009 Z. z., nálezu Ústavného súdu Slovenskej republiky č. 290/2009 Z. z., zákona č. 291/2009 Z. z., zákona č. 500/2010 Z. z., zákona č. 543/2010 Z. z., zákona č. 33/2011 Z. z., zákona č. 100/2011 Z. z., zákona č. 467/2011 Z. z., zákona č. 503/2011 Z. z., zákona č. 79/2012 Z. z., zákona č. 335/2012 Z. z., zákona č. 392/2012 Z. z., zákona č. 462/2013 Z. z., zákona č. 195/2004 Z. z., nálezu Ústavného súdu Slovenskej republiky č. 216/2014 Z. z., uznesenia Ústavného súdu Slovenskej republiky č. 261/2014 Z. z., zákona č. 307/2014 Z. z. a zákona č. 322/2014 Z. z. sa mení a dopĺňa takto:

**1.** § 31 sa dopĺňa novým odsekom 5, ktorý znie:

„(5) Predseda súdnej rady je povinný zabezpečiť zverejnenie vyhlásenia podľa § 31 ods. 1 a oznámenia podľa § 31 ods. 3 na voľne prístupnej webovej stránke v súlade s ochranou osobných údajov podľa osobitného zákona,14a) a to každoročne do 30. júna za predchádzajúci kalendárny rok.“.

**2.** § 32 sa vypúšťa.

**3.** § 33 vrátane nadpisu znie:

„§ 33

Konanie vo veciach písomného vyhlásenia sudcu

(1) Ak sudca nepodá včas písomné vyhlásenie podľa § 31, vyzve ho predseda súdnej rady, aby splnil túto povinnosť dodatočne, najneskôr v lehote 30 dní.

(2) Súdna rada preskúma úplnosť písomného vyhlásenia a v prípade potreby vyzve sudcu, aby ich do 30 dní v potrebnom rozsahu spresnil alebo doplnil.

(3) Ak sudca nesplní niektorú z povinností uvedených v odsekoch 1 až 2, súdna rada môže podať ministrovi podnet na začatie disciplinárneho konania.“.

**4.** § 92 znie: „Ochranu osobných údajov sudcu zabezpečuje osobný úrad sudcu.14a)“.

**5.** V § 116 ods. 1 písm. d) znie:

„d) nesplnenie povinnosti podať majetkové priznanie podľa osobitného zákona,28ab).“.

Poznámka pod čiarou k odkazu 28ab) znie:

„28ab) Zákon č. ...../2015 Z. z. o majetkových priznaniach niektorých verejných činiteľov a o zmene a doplnení niektorých zákonov.

**6.** V § 116 ods. 2 písm. d) znie:

„d) opakované nesplnenie povinnosti podať majetkové priznanie podľa osobitného zákona,28ac).“.

Poznámka pod čiarou k odkazu 28ac) znie:

„28ac) § 9 ods. 2 písm. a) zákona č. ...../2015 Z. z. o majetkových priznaniach niektorých verejných činiteľov a o zmene a doplnení niektorých zákonov.

**Čl. V**

Zákon č. 154/2001 Z. z. o prokurátoroch a právnych čakateľoch prokuratúry v znení zákona č. 669/2002 Z. z., zákona č. 458/2003 Z. z., zákona č. 462/2003 Z. z., zákona č. 548/2003 Z. z., zákona č. 561/2003 Z. z., zákona č. 365/2004 Z. z., zákona č. 530/2004 Z. z., zákona č. 586/2004 Z. z., zákona č. 609/2004 Z. z., zákona č. 122/2005 Z. z., zákona č. 622/2005 Z. z., zákona č. 520/2008 Z. z., zákona č. 291/2009 Z. z., zákona č. 543/2010 Z. z., zákona č. 33/2011 Z. z., zákona č. 220/2011 Z. z., zákona č. 503/2011 Z. z., zákona č. 79/2012 Z. z., zákona č. 335/2012 Z. z., zákona č. 392/2012 Z. z., zákona č. 462/2013 Z. z., zákona č. 195/2014 Z. z., nálezu Ústavného súdu Slovenskej republiky č. 217/2014 Z. z., zákona č. 307/2014 Z. z., zákona č. 322/2014 Z. z. a zákona č. 362/2014 Z. z. sa mení a dopĺňa takto:

**1.** § 28 sa vypúšťa.

**2.** § 190 ods. 3 znie:

„(3) Ak je prokurátorovi uložené disciplinárne opatrenie za disciplinárne previnenie, ktoré spočíva v porušení povinnosti podať majetkové priznanie podľa osobitného zákona,52a) generálny prokurátor právoplatné rozhodnutie disciplinárnej komisie zverejní.“.

Poznámka pod čiarou k odkazu 52a) znie:

52a) Zákon č. ...../2015 Z. z. o majetkových priznaniach niektorých verejných činiteľov a o zmene a doplnení niektorých zákonov.

**3.** § 247 znie:

„Právny čakateľ prokuratúry je povinný deklarovať svoje majetkové pomery a majetkové pomery manžela a neplnoletých detí, ktorí s ním žijú v spoločnej domácnosti,18) spôsobom ustanoveným osobitným zákonom.52a)“.

**Čl. VI**

Zákon č. 315/2001 Z. z. o Hasičskom a záchrannom zbore v znení zákona č. 438/2002 Z. z., zákona č. 666/2002 Z. z., zákona č. 424/2003 Z. z., zákona č. 451/2003 Z. z., zákona č. 462/2003 Z. z., zákona č. 180/2004 Z. z., zákona č. 215/2004 Z. z., zákona č. 365/2004 Z. z., zákona č. 382/2004 Z. z., zákona č. 729/2004 Z. z., zákona č. 561/2005 Z. z., zákona č. 327/2007 Z. z., zákona č. 330/2007 Z. z., zákona č. 519/2007 Z. z., zákona č. 445/2008 Z. z., zákona č. 82/2009 Z. z., zákona č. 199/2009 Z. z., zákona č. 151/2010 Z. z., zákona č. 543/2010 Z. z., zákona č. 48/2011 Z. z., zákona č. 400/2011 Z. z., zákona č. 345/2012 Z. z., zákona č. 80/2013 Z. z., zákona č. 190/2013 Z. z., zákona č. 37/2014 Z. z. a zákona č. 307/2014 Z. z. sa mení a dopĺňa takto:

**1.** V § 69 ods. 3 písm. aa) znie:

„aa) podať majetkové priznanie podľa osobitného zákona, ak je nadriadeným podľa § 49 ods. 2 a 3,“.

**2.** § 70 znie:

„§ 70

Povinnosti nadriadeného podľa § 49 ods. 2 a 3 týkajúce sa podávania majetkového priznania vrátane zodpovednosti za nesplnenie týchto povinností upravuje osobitný zákon.18)“.

Poznámka pod čiarou k odkazu 18) znie:

„18) Zákon č. ...../2015 Z. z. o majetkových priznaniach niektorých verejných činiteľov a o zmene a doplnení niektorých zákonov.“.

**3.** § 71 sa vypúšťa.

**4.** V § 75 ods. 2 sa na konci pripájajú slová „alebo v osobitnom zákone upravujúcom podávanie majetkových priznaní.18c)“.

Poznámka pod čiarou k odkazu 18c) znie:

„18c) § 9 ods. 2 písm. b) zákona č. ...../2015 Z. z. o majetkových priznaniach niektorých verejných činiteľov a o zmene a doplnení niektorých zákonov.“.

**Čl. VII**

Zákon č. 552/2003 Z. z. o výkone práce vo verejnom záujme v znení zákona č. 365/2004 Z. z., zákona č. 369/2004 Z. z., zákona č. 330/2007 Z. z., zákona č. 490/2008 Z. z., zákona č. 151/2010 Z. z., zákona č. 257/2011 Z. z., zákona č. 361/2012 Z. z., zákona č. 103/2014 Z. z. a zákona č. 307/2014 Z. z. sa mení a dopĺňa takto:

§ 10 znie:

„§ 10

Majetkové priznanie

Povinnosti vedúceho zamestnanca a zamestnanca týkajúce sa podávania majetkového priznania vrátane zodpovednosti za nesplnenie týchto povinností upravuje osobitný zákon.14)“.

Poznámka pod čiarou k odkazu 14) znie:

„14) Zákon č. ...../2015 Z. z. o majetkových priznaniach niektorých verejných činiteľov a o zmene a doplnení niektorých zákonov.“.

**Čl. VIII**

Zákon č. 346/2005 Z. z. o štátnej službe profesionálnych vojakov ozbrojených síl Slovenskej republiky a o zmene a doplnení niektorých zákonov v znení zákona č. 570/2005 Z. z., zákona č. 253/2007 Z. z., zákona č. 330/2007 Z. z., zákona č. 348/2007 Z. z., zákona č. 144/2008 Z. z., zákona č. 452/2008 Z. z., zákona č. 59/2009 Z. z., zákona č. 483/2009 Z. z., zákona č. 151/2010 Z. z., zákona č. 543/2010 Z. z., zákona č. 48/2011 Z. z., zákona č. 220/2011 Z. z., zákona č. 257/2011 Z. z., zákona č. 315/2011 Z. z., zákona č. 319/2012 Z. z., zákona č. 345/2012 Z. z., zákona č. 80/2013 Z. z., zákona č. 462/2013 Z. z. a zákona č. 307/2014 Z. z. sa mení a dopĺňa takto:

**1.** V § 70 ods. 4 písm. g) znie:

„g) porušenie povinnosti ustanovenej v osobitnom zákone upravujúcom majetkové priznania niektorých verejných činiteľov22b) alebo úmyselné uvedenie neúplných údajov alebo nepravdivých údajov v čestnom vyhlásení profesionálneho vojaka“.

Poznámka pod čiarou k odkazu 22b) znie:

„22b) § 9 ods. 2 písm. c) zákona č. ...../2015 Z. z. o majetkových priznaniach niektorých verejných činiteľov a o zmene a doplnení niektorých zákonov.“.

**2.** V § 119 ods. 1 písm. r) znie:

„r) podávať majetkové priznanie spôsobom ustanoveným v osobitnom zákone,36) ak ide o veliteľa podľa § 7 ods. 1 a 3,“.

Poznámka pod čiarou k odkazu 36) znie:

„36) Zákon č. ...../2015 Z. z. o majetkových priznaniach niektorých verejných činiteľov a o zmene a doplnení niektorých zákonov.“.

**3.** § 120 znie:

„§ 120

Majetkové priznanie

Povinnosti veliteľa podľa § 7 ods. 1 a 3 týkajúce sa podávania majetkového priznania vrátane zodpovednosti za nesplnenie týchto povinností upravuje osobitný zákon.36)“.

**4.** § 121 sa vypúšťa.

**Čl. IX**

Zákon č. 400/2009 Z. z. o štátnej službe a o zmene a doplnení niektorých zákonov v znení zákona č. 151/2010 Z. z., zákona č. 500/2010 Z. z., zákona č. 505/2010 Z. z., zákona č. 547/2010 Z. z., zákona č. 33/2011 Z. z., zákona č. 48/2011 Z. z., zákona č. 220/2011 Z. z., zákona č. 257/2011 Z. z., zákona č. 503/2011 Z. z., zákona č. 252/2012 Z. z., zákona č. 345/2012 Z. z., zákona č. 361/2012 Z. z., zákona č. 392/2012 Z. z., zákona č. 122/2013 Z. z., zákona č. 305/2013 Z. z., zákona č. 402/2013 Z. z., zákona č. 462/2013 Z. z., zákona č. 307/2014 Z. z., zákona č. 322/2014 Z. z., zákona č. 325/2014 Z. z. a zákona č. 362/2014 Z. z. sa mení a dopĺňa takto:

**1.** § 63 vrátane nadpisu znie:

„§ 63

Majetkové priznanie

Povinnosti štátneho zamestnanca týkajúce sa podávania majetkového priznania vrátane zodpovednosti za nesplnenie týchto povinností upravuje osobitný zákon.48)“.

Poznámka pod čiarou k odkazu 48) znie:

„48) Zákon č. ...../2015 Z. z. o majetkových priznaniach niektorých verejných činiteľov a o zmene a doplnení niektorých zákonov.“.

**2.** § 64 sa vypúšťa.

**3.** Poznámka pod čiarou k odkazu 49) sa vypúšťa.

**4.** Slová „príloha č. 3“ sa vo všetkých gramatických tvaroch v celom texte zákona nahrádzajú slovami „príloha č. 2“ v príslušnom gramatickom tvare.

**5.** Slová „príloha č. 4“ sa vo všetkých gramatických tvaroch v celom texte zákona nahrádzajú slovami „príloha č. 3“ v príslušnom gramatickom tvare.

**6.** V § 141 sa slová „v prílohe č. 5“ nahrádzajú slovami „v prílohe č. 4“.

**7.** Príloha č. 2 sa vypúšťa.

Doterajšie prílohy 3 až 5 sa označujú ako prílohy 2 až 4.

**Čl. X**

Tento zákon nadobúda účinnosť 1. januára 2016.

1. ) § 2 ods. 1 zákona č. 73/1998 Z. z. o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže Slovenskej republiky a Železničnej polície v znení neskorších predpisov. [↑](#footnote-ref-2)
2. ) § 2 ods. 1 zákona č. 200/1998 Z. z. o štátnej službe colníkov a o zmene a doplnení niektorých ďalších zákonov v znení neskorších predpisov. [↑](#footnote-ref-3)
3. ) § 49 ods. 2 a 3 zákona č. 315/2001 Z. z. o Hasičskom a záchrannom zbore v znení neskorších predpisov. [↑](#footnote-ref-4)
4. ) § 7 ods. 1 a 3 zákona č. 346/2005 Z. z. o štátnej službe profesionálnych vojakov ozbrojených síl Slovenskej republiky a o zmene a doplnení niektorých zákonov v znení neskorších predpisov. [↑](#footnote-ref-5)
5. ) § 11 ods. 1 zákona č. 400/2009 Z. z. o štátnej službe a o zmene a doplnení niektorých zákonov v znení neskorších predpisov. [↑](#footnote-ref-6)
6. ) § 6 zákona č. 400/2009 Z. z. o štátnej službe a o zmene a doplnení niektorých zákonov v znení neskorších predpisov. [↑](#footnote-ref-7)
7. ) § 1 ods. 2 zákona č. 552/2003 Z. z. o výkone práce vo verejnom záujme v znení neskorších predpisov. [↑](#footnote-ref-8)
8. ) § 2 ods. 1 zákona č. 552/2003 Z. z. o výkone práce vo verejnom záujme v znení neskorších predpisov. [↑](#footnote-ref-9)
9. ) Zákon č. 18/1996 Z. z. o cenách v znení neskorších predpisov. [↑](#footnote-ref-10)
10. ) § 3 ods. 1 zákona č. 101/2010 Z. z. o preukazovaní pôvodu majetku. [↑](#footnote-ref-11)
11. ) Napríklad čl. 9 ústavného zákona č. 357/2004 Z. z. o ochrane verejného záujmu pri výkone funkcií verejných funkcionárov v znení ústavného zákona č. 545/2005 Z. z. [↑](#footnote-ref-12)
12. ) Zákon č. 122/2013 Z. z. o ochrane osobných údajov a o zmene a doplnení niektorých zákonov. [↑](#footnote-ref-13)
13. ) Zákon č. 71/1967 Zb. o správnom konaní (správny poriadok) v znení neskorších predpisov. [↑](#footnote-ref-14)
14. Zákon č. 18/1996 Z. z. o cenách v znení neskorších predpisov. [↑](#footnote-ref-15)